
Amiki de Idiom Neutral, 

Numr kuint de Vok Neutral (septembr - oktobr 2010) es plu 
minim ka numr anterior. Movasion de I.N. es sufise febl e sitempe 
on no potes truvar personi, keli skriberio artikli pro ist diurnal. 
Tekause mi av prepared teksti nemult e istfoa numr kuint av 6 
pagini. 






Ekse kontenad: 

- eks seri di voyaji in mund - istfoa Insuli Foroyar 

- presentasion de lingu volapiikatr Balta (lingu tert in seri, kel 
mi komensav anteriore) 

- kuale sempre - kelk proverbi in Idiom Neutral 


Saluti da Washirei! 
http-Z/vokneutral. wordpress.com/ 


Avate temp agreabl ko lektasion de ist numr! 

Propagasion Modern de Idiom Neutral 




Insuli Forovar — lok sharmos intr Britania Grand e Islandia 

Fotografad ansian visabl su pagin prim de ist numr de Vok 
Neutral present parlament (Logting) de Insuli Foroyar in anu 
1906. Keloke yasi Insuli Foroyar? Su kart geografiik on potes 
truvar ili norde da Skotland, intr Mar Norvegian e Osean 
Atlantik. Ili es teritori negrand e aparten a Dania in kualitet de 
region autonomiik. A fasilifikar komprendasion plu presis di lor 
situasion, noi potes dikar, ke ili yasi in mediad de distantitet intr 
Britania Grand e Islandia. Lingui parled in Insuli Foroyar es 
lingu Foroyskt e et lingu danik. Habitanti prim esav monaki 
irlandian, keli vivav su Insuli Foroyar da anu 625, ye posteriore 
da sekul novim habitanti leplu mult deveniav norvegiani. Histor 
komensik de Insuli Foroyar es presented in tale nomed 
“Faereyinga Saga”, in kel viking nomed Trondur 1 Gotu esav 
person sentral visinu Sigmundur Brestisson - person prim, kel 





introdukav kristanism a Insuli Foroyar. Su piktad sekuant noi 
potes visar portret de Trondur i Gotu. 



Da sekul desunim Insuli Foroyar apartenav a Norvegia e in 1387 
Norvegia fasiav union ko Dania, tekause ist insuli avav et 
relasion ko Dania. Ma in sekul 19-im, po fini de guer intr Dania e 
Suedia, Norvegia debav frangar sue union ko Dania. Tetempe 
Insuli Foroyar restav sole parti de teritori danian. In 1948 insuli 
deveniav republik autonomiik apartenant a Dania, ma sitempe ili 
av intension resivar nedependitet. Granditet total de Insuli 
Foroyar es 1399 kilometri kuadratik e ili av sirka 48 mil 
habitanti. Person regnant es rega Margareta 2-im. Urb prinsipal 
es Tornhavn, kel signifik "port de Tor" (deo de tempestadi e toneri 
in mitologi nordik). Tornhavn av sirka 12 mil habitanti, it es urb 
leplu grand, situed su insul Streymoy. In fini de sekul dudesim 
(po 1990) kris de pisk-industri aveniav, neokupitet kreskav e 
homi sufise mult emigrav. Ye sitempe neokupitet minueskav 
denove e situasion es plu bon. Et ret de komunikasion intr insuli 
av kresked e istkos fasilifik voyaj su insuli. 






Balta 


Balta es lingu Volapiikatr, proposed per sinior Emile Dormoy eks 
Fransia. It esav kreed in anu 1887 e presented in 1893 in libr "Le 
Balta, langage international conventionnel". Kual es Balta? It es 
plubonifikasion de Volapiik ko gramatik plu simpl, ma diksionar 
plu "a-priori". 

Alfabet konsist eks 5 vokali: a e i o u 
e 14 konsonanti: bdfgjklmnpstvy 

Kuale noi vis, it no av liter "r" seme, kuale Volapiik original no avav 
it. Ye, it no av et tale nomed "umlauti", kekos es serte simplifikasion 
de alfabet Volapiikik. Liter "j" es pronunsied kuale "sh" in anglik. 
Omni silabi deberio esar aksentued seme, ma silab ultim potes 
resivar aksent nemulte plu fort. 

# Balta no av artikli definied e nedefinied, seme kuale Volapiik 

# Substantivi sempre fini su mediu konsonant e in plural ili resiv 

liter "s". Ili no av deklinasion, seksu feminik es indiked mediu 
prefiks "ej-". 

# Adyektivi sempre fini su mediu liter "a" e ili no resiv liter "s" in 
plural. 

# Adverbi es indiked mediu liter finiik "i". 

# Numerativi: 

ba 1 be 2 bi 3 bo 4 bu 5 
ja6 je 7 ji 8 jo 9 ju 0 

bas 10, bes 20, jos 90, fol 100, mil 1000, mion - milion. 




numerativi ordinal resiv liter adyektivik "a": 
bala - prim, bela - sekund, bila - tert 
multiplikasion es demonstred mediu sufiks "ta": 
belta - dupl, bilta -tripl. 

Atension: "Balta" signifik "unupl" u "simpl" e it es nom de lingu! 
"dil" (seme kuale parol Volapiikik "parti") es used pro numerativi de 
partii: beldil - demi, bildil - un triim, bildils be - du triimi, 
boldils bi - tri kuarimi. 

# Pronomi personal: 

al - mi el - vo il - il, ila ol - on ul - it 

as - noi es - voi is - ili 

al-al - mi aut el-el - vo aut as-as - noi aut 

# Multe fasile noi potes krear adyektivi posesiv: 

ala - mie ela - votr ila - sie 

asa - nostr esa - vostr isa - lor 

# Pronomi relativ basisik: 

oka - kel (hom) okea - kel (kos) 

# Kuestion es formed mediu "li" (seme kuale in Volapiik, in Balta 
it stand ante parol): li-oka - kel? (hom) li-okea - kekos? 

# Verbi 

Eksist un konyugasion simpl sekuantu manier simil a tel de 
Volapiik, ma et ko posiblitet separar pronom da verb: 

logal (al alog) - mi vis 
logel (el alog) - vo vis 
logil (il alog) - il vis, ila vis 




Tempi: 

al alog - mi vis 
al elog - mi visav 
al ilog - mi visero 
loge - visar (infinitive) 
logea - vised (partisip pasiv) 

Kelk eksempli: 

A1 et - mi esav. 

U1 nif - it nev. 

E1 ni af buk - vo no av libr. 

E1 li-af buk? - Eske vo av libr? 

E1 ni li-af buk? - Eske vo no av libr? 

Frasi varios in notr lingu 

Kel interog, tel no er. 

No ekstingua fok, kel no kombust vo. 

Po tempestad mal sol leplu splendid lum. 
Pisk plu grand inglot pisk minim. 

No drap dekor tabl, ma kek. 

Omnihom poses sapientitet propr. 

Lievr dormerio trankile, if it no trepiderio venad. 
On oblivi it bon, on memori it mal. 

Hom rik vehikl, hom povr kurs. 

In omni malitet on truv bonitet nemult. 

